હીરાબજારમાંથી જાણવા મળેલી વિગત મુજબ મુળ ધાનેરાના એક હીરાના વેપારી જેની મુંબઇ અને સુરતમાં પણ હીરાની ઓફીસ છે તેમની સાથે ધાનેરાનો જ વતની સોમીલ નામનો દલાલ ઘણા વખતથી દલાલીનું કામ કરતો હતો. આ વેપારીએ સોમીલને થોડા દિવસ પહેલાં 6000 કેરેટ પોલીશ્ડ ડાયમંડ બજારમાં વેચવા માટે આપ્યા હતા. જેની કિંમત 15 કરોડથી વધુ થતી હતી.સોમીલ બજારમાં દેખાતો બંધ થઇ જતા તેને શોધવા હીરાનો વેપારી હવે ધમપછાડા કરી રહ્યો છે.